CELEX: 32014D0836
Language: da
Date: 2014-11-27 00:00:00
Title: 2014/836/EU: Rådets afgørelse af 27. november 2014 om fastsættelse af visse følge- og overgangsordninger i forbindelse med, at Det Forenede Kongerige Storbritannien og Nordirland ophører med at deltage i visse EU-retsakter på området politisamarbejde og retligt samarbejde i straffesager, der blev vedtaget inden Lissabontraktatens ikrafttræden

28.11.2014   
            
            
               DA
            
            
               Den Europæiske Unions Tidende
            
            
               L 343/11
            
         RÅDETS AFGØRELSE
   af 27. november 2014
   om fastsættelse af visse følge- og overgangsordninger i forbindelse med, at Det Forenede Kongerige Storbritannien og Nordirland ophører med at deltage i visse EU-retsakter på området politisamarbejde og retligt samarbejde i straffesager, der blev vedtaget inden Lissabontraktatens ikrafttræden
   
      (2014/836/EU)
   
   RÅDET FOR DEN EUROPÆISKE UNION HAR —
   under henvisning til protokol nr. 36 om overgangsbestemmelser (i det følgende benævnt »protokol nr. 36«), der er knyttet som bilag til traktaten om Den Europæiske Union, til traktaten om Den Europæiske Unions funktionsmåde og til traktaten om oprettelse af Det Europæiske Atomenergifællesskab særlig artikel 10, stk. 4, andet afsnit,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               I medfør af protokol nr. 36 havde Det Forenede Kongerige mulighed for inden den 31. maj 2014 at meddele Rådet, at det ikke godkender Kommissionens og Domstolens beføjelser i medfør af Lissabontraktaten, hvad angår retsakter på området politisamarbejde og retligt samarbejde i straffesager, som blev vedtaget inden Lissabontraktatens ikrafttræden.
            
         
               (2)
            
            
               Ved skrivelse af 24. juli 2013 til formanden for Rådet meddelte Det Forenede Kongerige, at det ikke godkender de beføjelser, som Kommissionen og Domstolen i medfør af Lissabontraktaten har fået på området politisamarbejde og retligt samarbejde i straffesager. Som følge heraf ophører de relevante retsakter på området politisamarbejde og retligt samarbejde i straffesager med at finde anvendelse på Det Forenede Kongerige fra den 1. december 2014.
            
         
               (3)
            
            
               Det Forenede Kongerige kan meddele, at det ønsker at deltage i de retsakter, der er ophørt med at finde anvendelse på landet.
            
         
               (4)
            
            
               Det Forenede Kongerige har tilkendegivet en intention om at ville meddele, at landet ønsker at deltage i nogle af disse retsakter.
            
         
               (5)
            
            
               På forslag af Kommissionen bør Rådet fastsætte de nødvendige følge- og overgangsordninger, jf. artikel 10, stk. 4, andet afsnit, i protokol nr. 36. Rådet kan også på grundlag af artikel 10, stk. 4, tredje afsnit, fastsætte, at Det Forenede Kongerige skal bære de direkte finansielle konsekvenser, der nødvendigvis og uundgåeligt opstår, fordi landet ikke længere deltager i disse retsakter.
            
         
               (6)
            
            
               Det bør undgås, at gennemførelsen og anvendelsen af de retsakter, som Det Forenede Kongerige ønsker igen at være omfattet af, afbrydes. Disse retsakter bør derfor fortsat finde anvendelse på Det Forenede Kongerige i en begrænset overgangsperiode, indtil Rådets og Kommissionens afgørelser om godkendelse af Det Forenede Kongeriges deltagelse i disse retsakter, træder i kraft.
            
         
               (7)
            
            
               Da Det Forenede Kongerige ikke har meddelt Rådet, at det ønsker at deltage i Rådets afgørelse 2008/615/RIA (1) og 2008/616/RIA (2) og Rådets rammeafgørelse 2009/905/RIA (3) (i det følgende benævnt »Prümafgørelserne«), vil de ophøre med at finde anvendelse på Det Forenede Kongerige pr. 1. december 2014. Som følge af, at de ophører med at finde anvendelse, og indtil Det Forenede Kongerige vælger igen at deltage i Prümafgørelserne, bør landet ikke have adgang med henblik på retshåndhævelse til Eurodac-databasen, der blev oprettet ved Europa-Parlamentets og Rådets forordning (EU) nr. 603/2013 (4).
            
         
               (8)
            
            
               I lyset af Prümafgørelsernes praktiske og operationelle betydning for den offentlige sikkerhed i Unionen, navnlig retshåndhævelse og forebyggelse, opdagelse og efterforskning af strafbare handlinger bør Det Forenede Kongerige i tæt samråd med de operationelle partnere i Det Forenede Kongerige, medlemsstaterne, Kommissionen, Europol og Eurojust gennemføre en fuldstændig konsekvens- og cost-benefit-analyse for at vurdere, hvilken nytteværdi og hvilke praktiske fordele det vil have for Det Forenede Kongerige igen at deltage i Prümafgørelserne, og hvilke foranstaltninger det vil være nødvendigt at træffe for at gøre det; resultaterne heraf vil blive offentliggjort inden den 30. september 2015.
            
         
               (9)
            
            
               Hvis resultaterne af ovennævnte konsekvens- og cost-benefit-analyse er positive, bør Det Forenede Kongerige inden den 31. december 2015 beslutte, om det inden for de efterfølgende fire uger vil meddele Rådet, at det ønsker at deltage i Prümafgørelserne, jf. artikel 10, stk. 5, i protokol nr. 36. Det Forenede Kongerige har meddelt, at det vil kræve godkendelse i det britiske parlament, inden der kan træffes en sådan afgørelse.
            
         
               (10)
            
            
               Bestemmelserne om de finansielle konsekvenser, der opstår som følge af, at Det Forenede Kongerige ophører med at deltage i Prümafgørelserne, fastsættes i Rådets afgørelse 2014/837/EU (5).
            
         
               (11)
            
            
               Det Forenede Kongerige deltager ikke i vedtagelsen af denne afgørelse, men er bundet af den, jf. artikel 10, stk. 4, andet afsnit, i protokol nr. 36 —
            
         VEDTAGET DENNE AFGØRELSE:
   Artikel 1
   De retsakter, der er opført i bilaget, finder fortsat anvendelse på Det Forenede Kongerige indtil den 7. december 2014.
   Artikel 2
   1.   Senest 10 dage efter den 30. november 2014 iværksætter Det Forenede Kongerige en fuldstændig konsekvens- og cost-benefit-analyse for at vurdere, hvilken nytteværdi og hvilke praktiske fordele det vil have for Det Forenede Kongerige igen at deltage i Prümafgørelserne, og hvilke foranstaltninger det vil være nødvendigt at træffe for at gøre det.
   Landet gør det i tæt samråd med de operationelle partnere i Det Forenede Kongerige, medlemsstaterne, Kommissionen, Europol og Eurojust.
   2.   Det Forenede Kongerige offentliggør inden den 30. september 2015 resultaterne af konsekvens- og cost-benefit-analysen omhandlet i stk. 1.
   3.   Hvis konsekvens- og cost-benefit-analysen er positiv, beslutter Det Forenede Kongerige inden den 31. december 2015, om det vil meddele Rådet, at det ønsker at deltage i Prümafgørelserne, jf. artikel 10, stk. 5, i protokol nr. 36. Meddelelse herom skal gives inden fire uger fra den 31. december 2015.
   Artikel 3
   Indtil en sådan afgørelse om, at Det Forenede Kongerige på ny er omfattet af Prümafgørelserne, træder i kraft, vil landet ikke have adgang med henblik på retshåndhævelse til Eurodac-databasen, der blev oprettet ved forordning (EU) nr. 603/2013.
   Artikel 4
   Hvis Det Forenede Kongerige ikke har meddelt Rådet, at det ønsker at deltage i Prümafgørelserne inden fire uger fra den 31. december 2015, forelægger Kommissionen Europa-Parlamentet og Rådet en rapport om virkningerne af, at Det Forenede Kongerige ikke deltager i disse afgørelser.
   Artikel 5
   Denne afgørelse træder i kraft den 30. november 2014.
   
      Udfærdiget i Bruxelles, den 27. november 2014.
      
         
            På Rådets vegne
         
         A. GIACOMELLI
         
            Formand
         
      
   
   
      (1)  Rådets afgørelse 2008/615/RIA af 23. juni 2008 om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (EUT L 210 af 6.8.2008, s. 1).
   
      (2)  Rådets afgørelse 2008/616/RIA af 23. juni 2008 om gennemførelse af afgørelse 2008/615/RIA om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (EUT L 210 af 6.8.2008, s. 12).
   
      (3)  Rådets rammeafgørelse 2009/905/RIA af 30. november 2009 om akkreditering af leverandører af kriminaltekniske ydelser, der udfører laboratorieaktiviteter (EUT L 322 af 9.12.2009, s. 14).
   
      (4)  Europa-Parlamentets og Rådets forordning (EU) nr. 603/2013 af 26. juni 2013 om oprettelse af »Eurodac« til sammenligning af fingeraftryk med henblik på en effektiv anvendelse af forordning (EU) nr. 604/2013 om fastsættelse af kriterier og procedurer til afgørelse af, hvilken medlemsstat der er ansvarlig for behandlingen af en ansøgning om international beskyttelse, der er indgivet i en af medlemsstaterne af en tredjelandsstatsborger eller en statsløs, og om medlemsstaternes retshåndhævende myndigheders og Europols adgang til at indgive anmodning om sammenligning med Eurodac-oplysninger med henblik på retshåndhævelse og om ændring af forordning (EU) nr. 1077/2011 om oprettelse af et europæisk agentur for den operationelle forvaltning af store IT-systemer inden for området med frihed, sikkerhed og retfærdighed (EUT L 180 af 29.6.2013, s. 1).
   
      (5)  Rådets afgørelse 2014/837/EU af 27. november 2014 om visse direkte finansielle konsekvenser, der opstår som følge af, at Det Forenede Kongerige Storbritannien og Nordirland ophører med at deltage i visse EU-retsakter på området politisamarbejde og retligt samarbejde i straffesager, der blev vedtaget inden Lissabontraktatens ikrafttræden (se side 17 i denne EUT).
   
      BILAG
      LISTE OVER RETSAKTER OMHANDLET I ARTIKEL 1
      
                  1.
               
               
                  Konventionen af 1985 om gennemførelse af Schengen-aftalen: artikel 39, artikel 40, artikel 42 og 43 (for så vidt som de vedrører artikel 40), artikel 44, artikel 46, artikel 47 (undtagen stk. 2, litra c), og stk. 4), artikel 54 til 58, artikel 59, artikel 61 til 69, artikel 71, artikel 72, artikel 126 til 130 (for så vidt som de vedrører de bestemmelser i Schengenkonventionen, som Det Forenede Kongerige deltager i) og slutakten — erklæring nr. 3 (vedrørende artikel 71, stk. 2) (EFT L 239 af 22.9.2000, s. 19).
               
            
                  2.
               
               
                  Rådets afgørelse nr. 2000/586/RIA af 28. september 2000 om indførelse af en procedure til ændring af artikel 40, stk. 4 og 5, artikel 41, stk. 7, og artikel 65, stk. 2, i konventionen om gennemførelse af Schengen-aftalen af 14. juni 1985 om gradvis ophævelse af kontrollen ved de fælles grænser (EFT L 248 af 3.10.2000, s. 1).
               
            
                  3.
               
               
                  Rådets afgørelse 2003/725/RIA af 2. oktober 2003 om ændring af bestemmelserne i artikel 40, stk. 1 og 7, i konventionen om gennemførelse af Schengen-aftalen af 14. juni 1985 om gradvis ophævelse af kontrollen ved de fælles grænser (EUT L 260 af 11.10.2003, s. 37).
               
            
                  4.
               
               
                  Fælles aktion 97/827/RIA af 5. december 1997 vedrørende indførelse af en ordning for evaluering af, hvordan de internationale forpligtelser med hensyn til bekæmpelse af organiseret kriminalitet udmøntes og efterleves i de enkelte medlemsstater (EFT L 344 af 15.12.1997, s. 7).
               
            
                  5.
               
               
                  Rådets retsakt af 18. december 1997 om udarbejdelse, på grundlag af artikel K.3 i traktaten om Den Europæiske Union, af konventionen om gensidig bistand og samarbejde mellem toldmyndighederne (EFT C 24 af 23.1.1998, s. 1).
               
            
                  6.
               
               
                  Fælles aktion 98/700/RIA af 3. december 1998, vedtaget af Rådet på grundlag af artikel K.3 i traktaten om Den Europæiske Union, om oprettelse af et europæisk system for lagring og overførsel af billeder (FADO) (EFT L 333 af 9.12.1998, s. 4).
               
            
                  7.
               
               
                  Rådets afgørelse 2000/375/RIA af 29. maj 2000 om bekæmpelse af børnepornografi på internettet (EFT L 138 af 9.6.2000, s. 1).
               
            
                  8.
               
               
                  Rådets afgørelse 2000/641/RIA af 17. oktober 2000 om oprettelse af et sekretariat for de fælles tilsyns-/kontrolorganer vedrørende databeskyttelse, der er oprettet i henhold til konventionen om oprettelse af en europæisk politienhed (Europol-konventionen), konventionen om brug af informationsteknologi på toldområdet og konventionen om gennemførelse af Schengenaftalen om gradvis ophævelse af kontrollen ved de fælles grænser (Schengen-konventionen) (EFT L 271 af 24.10.2000, s. 1).
               
            
                  9.
               
               
                  Rådets afgørelse 2000/642/RIA af 17. oktober 2000 om samarbejdsordninger mellem medlemsstaternes finansielle efterretningsenheder for så vidt angår udveksling af oplysninger (EFT L 271 af 24.10.2000, s. 4).
               
            
                  10.
               
               
                  Rådets afgørelse 2002/187/RIA af 28. februar 2002 om oprettelse af Eurojust for at styrke bekæmpelsen af grov kriminalitet (EFT L 63 af 6.3.2002, s. 1).
               
            
                  11.
               
               
                  Rådets afgørelse 2003/659/RIA af 18. juni 2003 om ændring af afgørelse 2002/187/RIA om oprettelse af Eurojust for at styrke bekæmpelsen af grov kriminalitet (EUT L 245 af 29.9.2003, s. 44).
               
            
                  12.
               
               
                  Rådets afgørelse 2009/426/RIA af 16. december 2008 om styrkelse af Eurojust og om ændring af afgørelse 2002/187/RIA om oprettelse af Eurojust for at styrke bekæmpelsen af grov kriminalitet (EUT L 138 af 4.6.2009, s. 14).
               
            
                  13.
               
               
                  Rådets afgørelse 2002/348/RIA af 25. april 2002 om sikkerhed i forbindelse med internationale fodboldkampe (EFT L 121 af 8.5.2002, s. 1).
               
            
                  14.
               
               
                  Rådets afgørelse 2007/412/RIA af 12. juni 2007 om ændring af afgørelse 2002/348/RIA om sikkerhed i forbindelse med internationale fodboldkampe (EUT L 155 af 15.6.2007, s. 76).
               
            
                  15.
               
               
                  Rådets rammeafgørelse 2002/465/RIA af 13. juni 2002 om fælles efterforskningshold (EFT L 162 af 20.6.2002, s. 1).
               
            
                  16.
               
               
                  Rådets rammeafgørelse 2002/584/RIA af 13. juni 2002 om den europæiske arrestordre og om procedurerne for overgivelse mellem medlemsstaterne (EFT L 190 af 18.7.2002, s. 1).
               
            
                  17.
               
               
                  Rådets Rammeafgørelse 2009/299/RIA af 26. februar 2009 om ændring af rammeafgørelse 2002/584/RIA, rammeafgørelse 2005/214/RIA, rammeafgørelse 2006/783/RIA, rammeafgørelse 2008/909/RIA og rammeafgørelse 2008/947/RIA samt styrkelse af personers proceduremæssige rettigheder og fremme af anvendelsen af princippet om gensidig anerkendelse i forbindelse med afgørelser afsagt, uden at den pågældende selv var til stede under retssagen (EUT L 81 af 27.3.2009, s. 24).
               
            
                  18.
               
               
                  Rådets rammeafgørelse 2005/214/RIA af 24. februar 2005 om anvendelse af princippet om gensidig anerkendelse på bødestraffe (EUT L 76 af 22.3.2005, s. 16).
                  
                              —
                           
                           
                              Rådets Rammeafgørelse 2009/299/RIA af 26. februar 2009 om ændring af rammeafgørelse 2002/584/RIA, rammeafgørelse 2005/214/RIA, rammeafgørelse 2006/783/RIA, rammeafgørelse 2008/909/RIA og rammeafgørelse 2008/947/RIA samt styrkelse af personers proceduremæssige rettigheder og fremme af anvendelsen af princippet om gensidig anerkendelse i forbindelse med afgørelser afsagt, uden at den pågældende selv var til stede under retssagen (EUT L 81 af 27.3.2009, s. 24).
                           
                        
            
                  19.
               
               
                  Rådets rammeafgørelse 2006/783/RIA af 6. oktober 2006 om anvendelse af princippet om gensidig anerkendelse på afgørelser om konfiskation (EUT L 328 af 24.11.2006, s. 59).
                  
                              —
                           
                           
                              Rådets Rammeafgørelse 2009/299/RIA af 26. februar 2009 om ændring af rammeafgørelse 2002/584/RIA, rammeafgørelse 2005/214/RIA, rammeafgørelse 2006/783/RIA, rammeafgørelse 2008/909/RIA og rammeafgørelse 2008/947/RIA samt styrkelse af personers proceduremæssige rettigheder og fremme af anvendelsen af princippet om gensidig anerkendelse i forbindelse med afgørelser afsagt, uden at den pågældende selv var til stede under retssagen (EUT L 81 af 27.3.2009, s. 24).
                           
                        
            
                  20.
               
               
                  Rådets rammeafgørelse 2006/960/RIA af 18. december 2006 om forenkling af udvekslingen af oplysninger og efterretninger mellem medlemsstaternes retshåndhævende myndigheder (EUT L 386 af 29.12.2006, s. 89)
               
            
                  21.
               
               
                  Kommissionens afgørelse 2007/171/EF af 16. marts 2007 om fastsættelse af netværkskravene til Schengen II-informationssystemet (tredje søjle) (EUT L 79 af 20.3.2007, s. 29).
               
            
                  22.
               
               
                  Rådets afgørelse 2007/533/RIA af 12. juni 2007 om oprettelse, drift og brug af anden generation af Schengeninformationssystemet (SIS II) (EUT L 205 af 7.8.2007, s. 63).
               
            
                  23.
               
               
                  Rådets afgørelse 2007/845/RIA af 6. december 2007 om samarbejde mellem medlemsstaternes kontorer for inddrivelse af aktiver om opsporing og identificering af udbyttet fra strafbart forhold eller andre formuegoder forbundet med kriminalitet (EUT L 332 af 18.12.2007, s. 103).
               
            
                  24.
               
               
                  Rådets rammeafgørelse 2008/977/RIA af 27. november 2008 om beskyttelse af personoplysninger i forbindelse med politisamarbejde og retligt samarbejde i kriminalsager (EUT L 350 af 30.12.2008, s. 60).
               
            
                  25.
               
               
                  Rådets rammeafgørelse 2008/675/RIA af 24. juli 2008 om hensyntagen til domme afsagt i medlemsstaterne i Den Europæiske Union i forbindelse med en ny straffesag (EUT L 220 af 15.8.2008, s. 32).
               
            
                  26.
               
               
                  Rådets rammeafgørelse 2008/909/RIA af 27. november 2008 om anvendelse af princippet om gensidig anerkendelse på domme i straffesager om idømmelse af frihedsstraf eller frihedsberøvende foranstaltninger med henblik på fuldbyrdelse i Den Europæiske Union (EUT L 327 af 5.12.2008, s. 27).
                  
                              —
                           
                           
                              Rådets rammeafgørelse 2009/299/RIA af 26. februar 2009 om ændring af rammeafgørelse 2002/584/RIA, rammeafgørelse 2005/214/RIA, rammeafgørelse 2006/783/RIA, rammeafgørelse 2008/909/RIA og rammeafgørelse 2008/947/RIA samt styrkelse af personers proceduremæssige rettigheder og fremme af anvendelsen af princippet om gensidig anerkendelse i forbindelse med afgørelser afsagt, uden at den pågældende selv var til stede under retssagen (EUT L 81 af 27.3.2009, s. 24).
                           
                        
            
                  27.
               
               
                  Rådets afgørelse 2008/976/RIA af 16. december 2008 om Det Europæiske Retlige Netværk (EUT L 348 af 24.12.2008, s. 130).
               
            
                  28.
               
               
                  Rådets rammeafgørelse 2009/315/RIA af 26. februar 2009 om tilrettelæggelsen og indholdet af udvekslinger af oplysninger fra strafferegistre mellem medlemsstaterne (EUT L 93 af 7.4.2009).
               
            
                  29.
               
               
                  Rådets afgørelse 2009/316/RIA af 6. april 2009 om indførelse af det europæiske informationssystem vedrørende strafferegistre (ECRIS) i henhold til artikel 11 i rammeafgørelse 2009/315/RIA (EUT L 93 af 7.4.2009, s. 33).
               
            
                  30.
               
               
                  Rådets afgørelse 2009/371/RIA af 6. april 2009 om oprettelse af Den Europæiske Politienhed (Europol) (EUT L 121 af 15.5.2009, s. 37).
               
            
                  31.
               
               
                  Rådets afgørelse 2009/934/RIA af 30. november 2009 om vedtagelse af gennemførelsesbestemmelserne vedrørende Europols forbindelser med partnere, herunder udveksling af personoplysninger og klassificerede informationer (EUT L 325 af 11.12.2009, s. 6).
               
            
                  32.
               
               
                  Rådets afgørelse 2009/936/RIA af 30. november 2009 om vedtagelse af gennemførelsesbestemmelser for Europols analysedatabase (EUT L 325 af 11.11.2009, s. 14).
               
            
                  33.
               
               
                  Rådets afgørelse 2009/968/RIA af 30. november 2009 om vedtagelse af bestemmelser om fortrolighed vedrørende Europols informationer (EUT L 332 af 17.12.2009, s. 17).
               
            
                  34.
               
               
                  Rådets rammeafgørelse 2009/829/RIA af 23. oktober 2009 om anvendelse mellem Den Europæiske Unions medlemsstater af princippet om gensidig anerkendelse på afgørelser om tilsynsforanstaltninger som et alternativ til varetægtsfængsling (EUT L 294 af 11.11.2009, s. 20).
               
            
                  35.
               
               
                  Rådets afgørelse 2009/917/RIA af 30. november 2009 om brug af informationsteknologi på toldområdet (EUT L 323 af 10.12.2009, s. 20).